title: Regulamentul de punere în aplicare (UE) nr. 810/2011 al Comisiei din 11 august 2011 de aprobare a substanței active kresoxim-metil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               12.8.2011

               RO

               Jurnalul Oficial al Uniunii Europene

               L 207/7

         REGULAMENTUL DE PUNERE ÎN APLICARE (UE) NR. 810/2011 AL COMISIEI
   din 11 august 2011
   de aprobare a substanței active kresoxim-metil, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (b) din Regulamentul (CE) nr. 1107/2009, Directiva 91/414/CEE a Consiliului (2) este aplicabilă substanțelor active incluse în lista din anexa I la Regulamentul (CE) nr. 737/2007 al Comisiei din 27 iunie 2007 de prevedere a procedurii de reînnoire a înscrierii unui prim grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (3), în ceea ce privește procedura și condițiile de aprobare. Kresoxim-metil este inclus în lista din anexa I la Regulamentul (CE) nr. 737/2007.

               (2)

               Aprobarea substanței kresoxim-metil, astfel cum se specifică în partea A a anexei la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (4), expiră la 31 decembrie 2011. A fost transmisă o notificare în conformitate cu articolul 4 din Regulamentul (CE) nr. 737/2007 în vederea reînnoirii includerii substanței kresoxim-metil în anexa I la Directiva 91/414/CEE în termenul prevăzut la articolul respectiv.

               (3)

               Notificarea a fost considerată admisibilă prin Decizia 2008/656/CE a Comisiei din 28 iulie 2008 privind admisibilitatea notificărilor referitoare la reînnoirea includerii în anexa I la Directiva 91/414/CEE a Consiliului a substanțelor active azimsulfuron, azoxistrobin, fluroxypyr, imazalil, kresoxim-metil, prohexadion-calciu și spiroxamină și la stabilirea listei notificatorilor vizați (5).

               (4)

               În perioada prevăzută la articolul 6 din Regulamentul (CE) nr. 737/2007, notificatorul a transmis informațiile solicitate în conformitate cu articolul respectiv împreună cu o explicație referitoare la relevanța fiecărui nou studiu transmis.

               (5)

               Statul membru raportor, în colaborare cu statul membru coraportor, a elaborat un raport de evaluare pe care l-a transmis Autorității Europene pentru Siguranța Alimentară (denumită în continuare „autoritatea”) și Comisiei. Pe lângă evaluarea substanței active, raportul include o listă cu studiile pe care statul membru raportor s-a bazat în evaluare.

               (6)

               Autoritatea a comunicat raportul de evaluare notificatorului și statelor membre pentru observații, pe care le-a transmis mai departe Comisiei. Autoritatea a pus raportul de evaluare și la dispoziția publicului.

               (7)

               La cererea Comisiei, raportul de evaluare a fost reexaminat inter pares de către statele membre și de către autoritate. Autoritatea a prezentat Comisiei concluzia sa cu privire la reexaminarea inter pares a riscului asociat substanței kresoxim-metil (6). Raportul de evaluare și concluzia autorității au fost revizuite de către statele membre și de către Comisie în cadrul Comitetului permanent pentru lanțul alimentar și sănătatea animală, fiind finalizat la 17 iunie 2011 sub forma raportului Comisiei de reexaminare a substanței kresoxim-metil.

               (8)

               Din diferitele examinări efectuate a reieșit că este de așteptat ca produsele de protecție a plantelor care conțin kresoxim-metil să continue să satisfacă, în general, cerințele menționate la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și descrise în raportul de reexaminare al Comisiei. Prin urmare, este adecvat să se aprobe substanța kresoxim-metil.

               (9)

               În conformitate cu articolul 13 alineatul (2) din Regulamentul (CE) nr. 1107/2009, în coroborare cu articolul 6 din respectivul regulament și ținând cont de cunoștințele științifice și tehnice actuale, este, totuși, necesar să se includă anumite condiții și restricții care nu sunt menționate în prima includere în anexa I la Directiva 91/414/CEE.

               (10)

               Fără a aduce atingere concluziei că substanța kresoxim-metil ar trebui aprobată, este, în special, adecvat să se solicite informații de confirmare suplimentare.

               (11)

               Ar trebui prevăzută o perioadă de timp rezonabilă înainte de aprobare pentru a permite statelor membre și părților interesate să se pregătească pentru a îndeplini noile cerințe care decurg din aprobare.

               (12)

               Fără a aduce atingere obligațiilor prevăzute în Regulamentul (CE) nr. 1107/2009 ca urmare a aprobării, luând în considerare situația specifică creată de tranziția de la Directiva 91/414/CEE la Regulamentul (CE) nr. 1107/2009, cele de mai jos ar trebui, totuși, să se aplice. Statele membre ar trebui să dispună de o perioadă de șase luni după aprobare pentru a revizui autorizațiile produselor de protecție a plantelor care conțin kresoxim-metil. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul respectiv, pentru transmiterea și evaluarea dosarului complet actualizat menționat în anexa III ar trebui acordată o perioadă mai lungă, astfel cum este menționat în Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (13)

               Experiența dobândită ca urmare a includerilor în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se precizeze obligațiile statelor membre, în special obligația de a verifica dacă titularul unei autorizații demonstrează că are acces la un dosar care respectă cerințele din anexa II la respectiva directivă. Totuși, această precizare nu impune nicio obligație nouă statelor membre sau titularilor autorizațiilor în raport cu directivele, adoptate până în prezent, prin care se modifică anexa I la respectiva directivă sau cu regulamentele de aprobare a substanțelor active.

               (14)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 ar trebui modificată în consecință.

               (15)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Aprobarea substanței active
   Substanța activă kresoxim-metil, cu specificațiile din anexa I, este aprobată în condițiile stabilite în anexa respectivă.
   Articolul 2
   Reevaluarea produselor de protecție a plantelor
   (1)   Atunci când este necesar, statele membre modifică sau retrag, în conformitate cu Regulamentul (CE) nr. 1107/2009, autorizațiile existente pentru produsele de protecție a plantelor care conțin kresoxim-metil ca substanță activă până la 30 iunie 2012.
   Până la acea dată, ele verifică, în special, dacă se respectă condițiile din anexa I la prezentul regulament, cu excepția celor identificate în partea B a coloanei privind dispozițiile specifice din anexa respectivă, precum și dacă titularul autorizației deține un dosar sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile prevăzute la articolul 13 alineatele (1)-(4) din directiva respectivă și la articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor aprobat care conține kresoxim-metil, fie ca substanță activă unică, fie ca una dintre mai multe substanțe active, toate fiind incluse în lista din anexa la Regulamentul de punere în aplicare (UE) nr. 540/2011 până la 31 decembrie 2011 cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009 pe baza unui dosar care îndeplinește cerințele din anexa III la Directiva 91/414/CEE și luând în considerare partea B a coloanei privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul respectă condițiile menționate la articolul 29 alineatul (1) din Regulamentul (CE) nr. 1107/2009.
   După stabilirea acestui fapt, statele membre:

               (a)

               în cazul unui produs care conține kresoxim-metil ca substanță activă unică, modifică sau retrag autorizația, după caz, până la 31 decembrie 2015 cel târziu; sau

               (b)

               în cazul unui produs care conține kresoxim-metil ca una dintre mai multe substanțe active, modifică sau retrag autorizația, după caz, până la 31 decembrie 2015 sau până la data stabilită pentru a efectua o astfel de modificare sau retragere din actul (actele) respectiv(e) prin care s-au (s-au) adăugat substanța (substanțele) relevantă (relevante) în anexa I la Directiva 91/414/CEE sau prin care s-a (s-au) aprobat respectiva (respectivele) substanță (substanțe), oricare dintre aceste date survine mai târziu.

         Articolul 3
   Modificarea Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și aplicarea
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Regulamentul se aplică de la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 august 2011.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 169, 29.6.2007, p. 10.

      (4)  JO L 153, 11.6.2011, p. 1.

      (5)  JO L 214, 9.8.2008, p. 70.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance kresoxim-methyl (Concluzia reexaminării inter pares a riscului utilizării ca pesticid a substanței active kresoxim-metil). EFSA Journal 2010;8(11):1891. [88 pp.]. doi:10.2903/j.efsa.2010.1891. Document disponibil la adresa: www.efsa.europa.eu/efsajournal.htm.

      (7)  JO L 366, 15.12.1992, p. 10.

      ANEXA I
      Condițiile de aprobare ca substanță activă în temeiul Regulamentului (CE) nr. 1107/2009:

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Kresoxim-metil
                  Nr. CAS 143 390-89-0
                  Nr. CIPAC 568

                  metil (E)-metoxiimino[a-(o-toliloxi)-o-tolil]acetat

                  ≥ 910 g/kg
                  Metanol: max. 5 g/kg
                  Clorometan: max. 1 g/kg
                  Toluen: max. 1 g/kg

                  1 ianuarie 2012

                  31 decembrie 2021

                  PARTEA A
                  Se pot autoriza numai utilizările ca fungicid.
                  PARTEA B
                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de reexaminare privind substanța kresoxim-metil, în special de apendicele I și II ale acestuia, în versiunea finală elaborată de Comitetul permanent pentru lanțul alimentar și sănătatea animală la 17 iunie 2011.
                  Statele membre acordă o atenție deosebită protejării apelor subterane aflate în condiții vulnerabile; condițiile de aprobare includ, acolo unde este cazul, măsuri de diminuare a riscurilor.
                  Solicitantul transmite informații de confirmare cu privire la:
                  Evaluarea riscului contaminării apelor subterane, în special cu privire la:

                              —

                              studiul cu lizimetrul, pentru a sprijini afirmația că cele două vârfuri neidentificate observate nu corespund unor metaboliți care depășesc în mod individual valoarea-prag de 0,1 μg/L;

                              —

                              detectarea metabolitului BF 490-5 pentru a-i confirma absența în filtratul din lizimetru în concentrații care depășesc 0,1 μg/L;

                              —

                              evaluarea riscului contaminării apelor subterane în cazul aplicării târzii la mere/pere și struguri.

                        Solicitantul transmite statelor membre, Comisiei și autorității aceste informații până la 31 decembrie 2013.

         (1)  Informații suplimentare privind identitatea și specificațiile substanței active se găsesc în raportul de reexaminare.

      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  În partea A, rubrica referitoare la kresoxim-metil se elimină.

                  2.

                  În partea B, se adaugă următoarea rubrică:

                              Nr.

                              Denumire comună, numere de identificare

                              Denumire IUPAC

                              Puritate (1)

                              Data aprobării

                              Expirarea aprobării

                              Dispoziții specifice

                              „8

                              Kresoxim-metil
                              Nr. CAS 143 390-89-0
                              Nr. CIPAC 568

                              metil (E)-metoxiimino[a-(o-toliloxi)-o-tolil]acetat

                              ≥ 910 g/kg
                              Metanol: max. 5 g/kg
                              Clorometan: max. 1 g/kg
                              Toluen: max. 1 g/kg

                              1 ianuarie 2012

                              31 decembrie 2021

                              PARTEA A
                              Se pot autoriza numai utilizările ca fungicid.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de reexaminare privind substanța kresoxim-metil, în special de apendicele I și II ale acestuia, în versiunea finală elaborată de Comitetul permanent pentru lanțul alimentar și sănătatea animală la 17 iunie 2011.
                              Statele membre acordă o atenție deosebită protejării apelor subterane aflate în condiții vulnerabile; condițiile de aprobare includ, acolo unde este cazul, măsuri de diminuare a riscurilor.
                              Solicitantul transmite informații de confirmare cu privire la:
                              Evaluarea riscului contaminării apelor subterane, în special cu privire la:

                                          —

                                          studiul cu lizimetrul, pentru a sprijini afirmația că cele două vârfuri neidentificate observate nu corespund unor metaboliți care depășesc în mod individual valoarea-prag de 0,1 μg/L;

                                          —

                                          detectarea metabolitului BF 490-5 pentru a-i confirma absența în filtratul din lizimetru în concentrații care depășesc 0,1 μg/L;

                                          —

                                          evaluarea riscului contaminării apelor subterane în cazul aplicării târzii la mere/pere și struguri.

                                    Solicitantul transmite statelor membre, Comisiei și autorității aceste informații până la 31 decembrie 2013.”

         (1)  Informații suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) nr. 807/2011 al Comisiei din 10 august 2011 de aprobare a substanței active triazoxid, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               11.8.2011

               RO

               Jurnalul Oficial al Uniunii Europene

               L 206/44

         REGULAMENTUL DE PUNERE ÎN APLICARE (UE) NR. 807/2011 AL COMISIEI
   din 10 august 2011
   de aprobare a substanței active triazoxid, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (3),
   întrucât:

               (1)

               În conformitate cu articolul 80 alineatul (1) litera (c) din Regulamentul (CE) nr. 1107/2009, Directiva 91/414/CEE a Consiliului (2) se aplică în cazul substanțelor active pentru care a fost stabilit caracterul complet al cererilor în conformitate cu articolul 16 din Regulamentul (CE) nr. 33/2008 al Comisiei (3), în ceea ce privește procedura și condițiile de aprobare. Triazoxidul este o substanță activă pentru care caracterul complet a fost stabilit în conformitate cu regulamentul menționat anterior.

               (2)

               Regulamentele (CE) nr. 451/2000 (4) și (CE) nr. 1490/2002 (5) ale Comisiei stabilesc normele de punere în aplicare a fazei a treia din programul de lucru menționat la articolul 8 alineatul (2) din Directiva 91/414/CEE și stabilesc o listă de substanțe active care trebuie evaluate în vederea eventualei lor includeri în anexa I la Directiva 91/414/CEE. Lista respectivă includea triazoxidul. Prin Decizia 2009/860/CE a Comisiei (6), s-a hotărât neincluderea triazoxidului în anexa I la Directiva 91/414/CEE.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a depus o nouă cerere solicitând aplicarea procedurii accelerate, astfel cum se prevede la articolele 14-19 din Regulamentul (CE) nr. 33/2008 de stabilire a normelor de aplicare a Directivei 91/414/CEE în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta.

               (4)

               Cererea a fost transmisă Regatului Unit, desemnat stat membru raportor prin Regulamentul (CE) nr. 1490/2002. Termenul pentru procedura accelerată a fost respectat. Specificațiile substanței active și utilizările recomandate sunt identice cu cele care au constituit obiectul Deciziei 2009/860/CE. Cererea este conformă, de asemenea, cu celelalte cerințe de fond și de procedură prevăzute la articolul 15 din Regulamentul (CE) nr. 33/2008.

               (5)

               Regatul Unit a evaluat noile informații și date transmise de solicitant și a pregătit un raport suplimentar. Raportul a fost comunicat Autorității Europene pentru Siguranța Alimentară (denumită în continuare „autoritatea”) și Comisiei, la 10 iunie 2010.

               (6)

               Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, raportul suplimentar a fost reexaminat inter pares de statele membre și de autoritate. La 15 februarie 2011, autoritatea a prezentat Comisiei concluzia sa referitoare la triazoxid (7). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 17 iunie 2011 sub forma raportului de reexaminare al Comisiei privind triazoxidul.

               (7)

               Raportul suplimentar elaborat de statul membru raportor și noua concluzie emisă de autoritate se concentrează asupra aspectelor problematice care au condus la neincludere. Mai exact, nu a fost posibilă efectuarea unei evaluări fiabile a riscurilor pentru consumatori, deoarece datele disponibile erau insuficiente pentru a determina natura reziduurilor prezente în produsele vegetale și transferul posibil al reziduurilor în produsele de origine animală.

               (8)

               Potrivit noilor informații prezentate de solicitant, expunerea consumatorilor poate fi considerată ca fiind acceptabilă.

               (9)

               În consecință, datele suplimentare furnizate de solicitant permit eliminarea aspectelor problematice specifice care au determinat neincluderea. Nu s-a ridicat nicio altă problemă de ordin științific.

               (10)

               Diferitele examinări efectuate au arătat că este de așteptat ca produsele de protecție a plantelor care conțin triazoxid să îndeplinească, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, este adecvată aprobarea triazoxidului în conformitate cu Regulamentul (CE) nr. 1107/2009.

               (11)

               În conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 și având în vedere datele științifice și tehnice actuale, este, totuși, necesară includerea anumitor condiții și restricții.

               (12)

               Fără a aduce atingere concluziei potrivit căreia triazoxidul ar trebui aprobat, este, în special, necesar să se solicite informații de confirmare suplimentare.

               (13)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (8) ar trebui modificată în consecință.

               (14)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Aprobarea substanței active
   Se aprobă substanța activă triazoxid, cu specificațiile din anexa I, sub rezerva condițiilor prevăzute în anexa respectivă.
   Articolul 2
   Modificări la Regulamentul de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică începând cu 1 octombrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 august 2011.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 15, 18.1.2008, p. 5.

      (4)  JO L 55, 29.2.2000, p. 25.

      (5)  JO L 224, 21.8.2002, p. 23.

      (6)  JO L 314, 1.12.2009, p. 81.

      (7)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance triazoxide (Concluzia evaluării inter pares a riscului utilizării ca pesticid a substanței active triazoxid). EFSA Journal 2011;9(3): [86 pp.] doi:10.2903/j.efsa.2011.2018. Document disponibil la adresa: www.efsa.europa.eu/efsajournal.htm.

      (8)  JO L 153, 11.6.2011, p. 1.

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Triazoxid
                  Nr. CAS 72459-58-6
                  Nr. CIPAC 729

                  7-cloro-3-imidazol-1-il-1,2,4-benzotriazină 1-oxid

                  ≥ 970 g/kg
                  Impurități:
                  toluen: maxim 3 g/kg

                  1 octombrie 2011

                  30 septembrie 2021

                  PARTEA A
                  Se pot autoriza numai utilizările ca fungicid pentru tratarea semințelor.
                  PARTEA B
                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține cont de concluziile raportului de reexaminare privind triazoxidul, în special de apendicele I și II la acesta, astfel cum au fost finalizate în cadrul Comitetului permanent pentru lanțul alimentar și sănătatea animală la 17 iunie 2011.
                  În cadrul evaluării generale, statele membre:

                              (a)

                              acordă o atenție deosebită protecției operatorilor și a lucrătorilor și se asigură că în condițiile de utilizare este prevăzută folosirea echipamentelor de protecție individuală corespunzătoare, dacă este cazul;

                              (b)

                              acordă o atenție deosebită riscului pentru păsările granivore și se asigură că măsurile de reducere a riscului sunt incluse în condițiile de autorizare.

                        Solicitantul prezintă Comisiei, statelor membre și autorității, până la 30 septembrie 2013, informații de confirmare cu privire la riscul pe termen lung pentru mamiferele granivore.

         (1)  Informații suplimentare privind identitatea și specificațiile substanței active se găsesc în raportul de reexaminare.

      ANEXA II
      În partea B din anexa la Regulamentul de punere în aplicare (UE) nr. 540/2011, se adaugă următoarea rubrică:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Data aprobării

                     Expirarea aprobării

                     Dispoziții specifice

                     „17

                     Triazoxid
                     Nr. CAS 72459-58-6
                     Nr. CIPAC 729

                     7-cloro-3-imidazol-1-il-1,2,4-benzotriazină 1-oxid

                     ≥ 970 g/kg
                     Impurități:
                     toluen: maxim 3 g/kg

                     1 octombrie 2011

                     30 septembrie 2021

                     PARTEA A
                     Se pot autoriza numai utilizările ca fungicid pentru tratarea semințelor.
                     PARTEA B
                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține cont de concluziile raportului de reexaminare privind triazoxidul, în special de apendicele I și II la acesta, astfel cum au fost finalizate în cadrul Comitetului permanent pentru lanțul alimentar și sănătatea animală la 17 iunie 2011.
                     În cadrul evaluării generale, statele membre:

                                 (a)

                                 acordă o atenție deosebită protecției operatorilor și a lucrătorilor și se asigură că în condițiile de utilizare este prevăzută folosirea echipamentelor de protecție individuală corespunzătoare, dacă este cazul;

                                 (b)

                                 acordă o atenție deosebită riscului pentru păsările granivore și se asigură că măsurile de reducere a riscului sunt incluse în condițiile de autorizare.

                           Solicitantul prezintă Comisiei, statelor membre și autorității, până la 30 septembrie 2013, informații de confirmare cu privire la riscul pe termen lung pentru mamiferele granivore.”

         (1)  Informații suplimentare privind identitatea și specificațiile substanței active se găsesc în raportul de reexaminare


title: Regulamentul de punere în aplicare (UE) nr. 1178/2013 al Comisiei din 20 noiembrie 2013 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active etoprofos  Text cu relevanță pentru SEE

text:
               21.11.2013

               RO

               Jurnalul Oficial al Uniunii Europene

               L 312/33

      REGULAMENTUL DE PUNERE ÎN APLICARE (UE) NR. 1178/2013 AL COMISIEI

   din 20 noiembrie 2013
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active etoprofos
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special al doilea caz prevăzut la articolul 21 alineatul (3) și articolul 78 alineatul (2),
   întrucât:

               (1)

               Directiva 2007/52/CE a Comisiei (2) a inclus substanța etoprofos ca substanță activă în anexa I la Directiva 91/414/CEE a Consiliului (3), cu condiția ca statele membre în cauză să se asigure că notificatorul la cererea căruia substanța etoprofos a fost inclusă în respectiva anexă oferă informații de confirmare suplimentare sub formă de studii cu privire la riscul pentru păsări și mamiferele care se hrănesc cu râme.

               (2)

               Substanțele active incluse în anexa I la Directiva 91/414/CEE se consideră a fi fost aprobate în temeiul Regulamentului (CE) nr. 1107/2009 și sunt listate în partea A din anexa la Regulamentul de punere în aplicare (UE) nr. 540/2011 al Comisiei (4).

               (3)

               În intervalul de timp prevăzut pentru prezentarea acestora, notificatorul a prezentat statului membru raportor, Regatul Unit, informații suplimentare sub forma unor studii privind riscul pentru păsări și mamiferele care se hrănesc cu râme.

               (4)

               Regatul Unit a evaluat informațiile suplimentare transmise de notificator și, la 5 septembrie 2011, a prezentat această evaluare celorlalte state membre, Comisiei și Autorității Europene pentru Siguranța Alimentară (denumită în continuare „autoritatea”) sub forma unui addendum la proiectul de raport de evaluare.

               (5)

               Comisia a consultat autoritatea, care, la 30 ianuarie 2013, și-a prezentat avizul privind evaluarea riscului prezentat de etoprofos (5). Proiectul de raport de evaluare, addendumul și avizul autorității au fost examinate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 3 octombrie 2013 sub forma raportului de examinare al Comisiei pentru etoprofos.

               (6)

               Comisia a invitat notificatorul să își prezinte observațiile pe marginea proiectului de examinare pentru etoprofos.

               (7)

               Comisia a ajuns la concluzia că informațiile suplimentare de confirmare au arătat că dacă nu se impun restricții suplimentare, nu poate fi exclusă prezența unui risc ridicat pentru păsări și mamiferele care se hrănesc cu râme.

               (8)

               Se confirmă faptul că substanța activă etoprofos trebuie considerată a fi fost autorizată în temeiul Regulamentului (CE) nr. 1107/2009. Pentru a reduce la minimum expunerea păsărilor și a mamiferelor care se hrănesc cu râme, este totuși necesar să se aplice restricții suplimentare în ceea ce privește utilizările acestei substanțe active și să se prevadă măsuri specifice de reducere a riscurilor pentru protejarea acestor specii.

               (9)

               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

               (10)

               Statelor membre ar trebui să li se acorde timp pentru a modifica sau retrage autorizațiile pentru produsele de protecție a plantelor care conțin etoprofos.

               (11)

               În ceea ce privește produsele de protecție a plantelor care conțin etoprofos, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să expire cel târziu la 18 luni de la intrarea în vigoare a regulamentului.

               (12)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) nr. 540/2011
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Măsuri tranzitorii
   Atunci când este necesar, statele membre modifică sau retrag, în conformitate cu Regulamentul (CE) nr. 1107/2009, autorizațiile existente pentru produsele de protecție a plantelor care conțin etoprofos ca substanță activă, până la 11 iunie 2014.
   Articolul 3
   Perioada de grație
   Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibil și expiră cel târziu la 11 iunie 2015.
   Articolul 4
   Intrarea in vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 noiembrie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Directiva 2007/52/CE a Comisiei din 16 august 2007 de modificare a Directivei 91/414/CEE a Consiliului în vederea includerii substanțelor active etoprofos, pirimifos-metil și fipronil (JO L 214, 17.8.2007, p. 3).

      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      (5)  Concluzia examinării inter pares a evaluării riscului utilizării ca pesticid pe baza datelor de confirmare prezentate pentru substanța activă etoprofos. EFSA Journal 2013, 11(2):3089. [27 pp.] doi:10.2903/j.efsa.2013.3089. Document disponibil online la adresa: www.efsa.europa.eu/efsajournal.htm

      ANEXĂ
      Coloana „Dispoziții specifice”, rândul 155, etoprofos, din partea A a anexei la Regulamentul de punere în aplicare (UE) nr. 540/2011 se înlocuiește cu următorul text:

         „PARTEA A
         Pot fi autorizate numai utilizările ca nematocid și insecticid prin aplicare în sol. Poate fi autorizată doar o singură aplicare pe sezon, într-o doză care nu depășește 6 kg de substanță activă/ha.
         Autorizările se limitează la utilizatori profesioniști.
         PARTEA B
         Atunci când evaluează cererile de autorizare a produselor de protecție a plantelor care conțin etoprofos pentru alte utilizări decât tratarea cartofilor care nu sunt destinați consumului uman sau animal, statele membre vor acorda o atenție specială criteriilor de la articolul 29 alineatul (1) din Regulamentul (CE) nr. 1107/2009 și se vor asigura că sunt furnizate toate datele și informațiile necesare, înainte de eliberarea unei astfel de autorizații.
         Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile raportului de examinare pentru etoprofos, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la 16 martie 2007.
         În cadrul acestei evaluări generale, statele membre acordă o atenție deosebită următoarelor aspecte:

                     (a)

                     expunerea alimentară a consumatorilor;

                     (b)

                     siguranța operatorilor, asigurându-se că în condițiile de utilizare autorizate este prescrisă utilizarea unor echipamente adecvate de protecție individuală și respiratorie și a altor măsuri de limitare a riscurilor, cum ar fi utilizarea unui dispozitiv închis de transfer pentru distribuirea produsului;

                     (c)

                     protejarea păsărilor, a mamiferelor, a organismelor acvatice, a apelor de suprafață și a celor subterane expuse riscurilor.

               Condițiile de autorizare includ măsuri de limitare a riscurilor, cum ar fi zone-tampon și asigurarea unei încorporări complete a granulelor în sol.”


title: Regulamentul de punere în aplicare (UE) nr. 373/2013 al Comisiei din 23 aprilie 2013 de autorizare a substanței active Candida oleophila tulpina O, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               24.4.2013

               RO

               Jurnalul Oficial al Uniunii Europene

               L 112/10

         REGULAMENTUL DE PUNERE ÎN APLICARE (UE) NR. 373/2013 AL COMISIEI
   din 23 aprilie 2013
   de autorizare a substanței active Candida oleophila tulpina O, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) se aplică, în ceea ce privește procedura și condițiile de autorizare, substanțelor active pentru care s-a adoptat o hotărâre în conformitate cu articolul 6 alineatul (3) din directiva respectivă înainte de 14 iunie 2011. Pentru Candida oleophila tulpina O, condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2007/380/CE a Comisiei (3).

               (2)

               În conformitate cu articolul 6 alineatul (2) din Directiva 91/414/CEE, Regatul Unit a primit, la 12 iulie 2006, o cerere din partea Bionext sprl în vederea includerii substanței active Candida oleophila tulpina O în anexa I la Directiva 91/414/CEE. Decizia 2007/380/CE a confirmat faptul că dosarul era „complet”, în sensul că se putea considera că acesta îndeplinea, în principiu, cerințele privind datele și informațiile prevăzute în anexele II și III la Directiva 91/414/CEE.

               (3)

               Efectele acestei substanțe active asupra sănătății umane și animale și asupra mediului au fost evaluate, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 15 noiembrie 2011, statul membru raportor desemnat a prezentat un proiect de raport de evaluare.

               (4)

               Proiectul de raport de evaluare a fost supus unei revizuiri de către statele membre și Autoritatea Europeană pentru Siguranța Alimentară (denumită în continuare „autoritatea”). La 24 octombrie 2012, autoritatea a prezentat Comisiei concluzia sa cu privire la revizuirea riscului utilizării ca pesticid a substanței active Candida oleophila tulpina O (4). Proiectul de raport de evaluare și concluzia autorității au fost examinate de către statele membre și de către Comisie în cadrul Comitetului permanent pentru lanțul alimentar și sănătatea animală, proiectul de raport de evaluare fiind finalizat la 15 martie 2013 sub forma raportului de reexaminare al Comisiei pentru Candida oleophila tulpina O.

               (5)

               Din diversele examinări efectuate reiese că produsele de protecție a plantelor care conțin Candida oleophila tulpina O ar putea să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de reexaminare al Comisiei. Prin urmare, este oportun să se autorizeze substanța Candida oleophila tulpina O.

               (6)

               Ar trebui prevăzută o perioadă rezonabilă de timp înainte de autorizare pentru a permite statelor membre și părților interesate să se pregătească pentru a îndeplini noile cerințe care decurg din autorizare.

               (7)

               Fără a aduce atingere obligațiilor prevăzute în Regulamentul (CE) nr. 1107/2009 ca urmare a autorizării, luând în considerare situația specifică creată de trecerea de la Directiva 91/414/CEE la Regulamentul (CE) nr. 1107/2009, ar trebui, totuși, să se aplice următoarele dispoziții. Statelor membre ar trebui să li se acorde o perioadă de șase luni după autorizare pentru a reexamina autorizațiile pentru produsele de protecție a plantelor care conțin Candida oleophila tulpina O. Statele membre ar trebui să modifice, să înlocuiască sau să retragă autorizațiile, după caz. Prin derogare de la termenul respectiv, ar trebui acordată o perioadă mai lungă pentru transmiterea și evaluarea dosarului complet actualizat menționat în anexa III la Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (8)

               Experiența dobândită ca urmare a includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (5) a arătat că pot interveni dificultăți în interpretarea obligațiilor titularilor autorizațiilor existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special obligația de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această precizare nu impune nicio obligație nouă statelor membre sau titularilor autorizațiilor în raport cu directivele adoptate până în prezent, prin care se modifică anexa I la directiva respectivă, sau cu regulamentele de autorizare a substanțelor active.

               (9)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (6) ar trebui modificată în consecință.

               (10)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă Candida oleophila tulpina O, astfel cum este specificată în anexa I, este autorizată sub rezerva îndeplinirii condițiilor prevăzute în anexa menționată anterior.
   Articolul 2
   Reevaluarea produselor de protecție a plantelor
   (1)   În conformitate cu Regulamentul (CE) nr. 1107/2009, statele membre modifică sau retrag, dacă este necesar, autorizațiile existente pentru produsele de protecție a plantelor care conțin substanța activă Candida oleophila tulpina O, până la 31 martie 2014.
   Până la data respectivă, statele membre verifică în special dacă sunt respectate condițiile prevăzute în anexa I la prezentul regulament, cu excepția celor menționate în coloana privind dispozițiile specifice din anexa respectivă, precum și dacă titularul autorizației deține sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile de la articolul 13 alineatele (1)-(4) din directiva menționată și de la articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține substanța Candida oleophila tulpina O fie ca substanță activă unică, fie ca una din mai multe substanțe active care au fost enumerate în anexa la Regulamentul de punere în aplicare (UE) nr. 540/2011 până la 30 septembrie 2013 cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispoziții specifice din anexa I la prezentul regulament. Pe baza respectivei evaluări, statele membre stabilesc dacă produsul respectă condițiile menționate la articolul 29 alineatul (1) din Regulamentul (CE) nr. 1107/2009.
   După ce au stabilit dacă respectivele condiții sunt respectate, statele membre:

               (a)

               în cazul unui produs care conține Candida oleophila tulpina O ca substanță activă unică, modifică sau retrag autorizația, după caz, până la 31 martie 2015 cel târziu; sau

               (b)

               în cazul unui produs care conține Candida oleophila tulpina O ca una din mai multe substanțe active, modifică sau retrag autorizația, după caz, până la 31 martie 2015 sau până la data stabilită pentru o astfel de modificare sau retragere în actul sau actele care au adăugat substanța sau substanțele relevante în anexa I la Directiva 91/414/CEE sau care au autorizat substanța sau substanțele respective, dacă această din urmă dată este ulterioară celei dintâi.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 octombrie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 aprilie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 141, 2.6.2007, p. 78.

      (4)  EFSA Journal 2012; 10(11):2944. Document disponibil online la adresa: www.efsa.europa.eu

      (5)  JO L 366, 15.12.1992, p. 10.

      (6)  JO L 153, 11.6.2011, p. 1.

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                     Candida oleophila tulpina O
                  Numărul colecției: MUCL40654

                  Nu se aplică

                  Conținut nominal: 3 × 1010 CFU/g produs uscat
                  Interval: 6 × 109 – 1 × 1011 CFU/g produs uscat

                  1 octombrie 2013

                  30 septembrie 2023

                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de reexaminare privind substanța Candida oleophila tulpina O, în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 15 martie 2013.

         (1)  Detalii suplimentare privind identitatea și specificațiile substanței active se găsesc în raportul de reexaminare.

      ANEXA II
      În partea B din anexa la Regulamentul de punere în aplicare (UE) nr. 540/2011 se adaugă următoarea rubrică:

                     Număr

                     Denumire comună, numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „37

                        Candida oleophila tulpina O
                     Numărul colecției: MUCL40654

                     Nu se aplică

                     Conținut nominal: 3 × 1010 CFU/g produs uscat
                     Interval: 6 × 109 – 1 × 1011 CFU/g produs uscat

                     1 octombrie 2013

                     30 septembrie 2023

                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de reexaminare privind substanța Candida oleophila tulpina O, în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 15 martie 2013.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) nr. 798/2013 al Comisiei din 21 august 2013 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active piretrine  Text cu relevanță pentru SEE

text:
               22.8.2013

               RO

               Jurnalul Oficial al Uniunii Europene

               L 224/9

         REGULAMENTUL DE PUNERE ÎN APLICARE (UE) NR. 798/2013 AL COMISIEI
   din 21 august 2013
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active piretrine
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
   întrucât:

               (1)

               Substanța activă piretrine a fost inclusă în anexa I la Directiva 91/414/CEE a Consiliului (2) prin Directiva 2008/127/CE a Comisiei (3), în conformitate cu procedura prevăzută la articolul 24b din Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (4). De la înlocuirea Directivei 91/414/CEE cu Regulamentul (CE) nr. 1107/2009, această substanță se consideră a fi aprobată în temeiul regulamentului respectiv și este inclusă în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (5).

               (2)

               În conformitate cu articolul 25a din Regulamentul (CE) nr. 2229/2004, Autoritatea Europeană pentru Siguranța Alimentară, denumită în continuare „autoritatea”, a prezentat Comisiei avizul său privind proiectul de raport de reexaminare pentru piretrine (6) la 12 decembrie 2012. Autoritatea a comunicat notificatorului avizul său cu privire la piretrine. Comisia l-a invitat pe acesta să prezinte comentarii privind proiectul de raport de reexaminare pentru piretrine. Proiectul de raport de reexaminare și avizul autorității au fost analizate de către statele membre și de către Comisie în cadrul Comitetului permanent pentru lanțul alimentar și sănătatea animală și au fost finalizate la 16 iulie 2013 sub forma raportului de reexaminare pentru piretrine al Comisiei.

               (3)

               Se confirmă faptul că substanța activă piretrine este considerată a fi fost autorizată în temeiul Regulamentului (CE) nr. 1107/2009.

               (4)

               În conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 din respectivul regulament și ținând cont de cunoștințele științifice și tehnice actuale, este necesar să se modifice condițiile de autorizare pentru piretrine. În special, este necesar să fie solicitate informații de confirmare suplimentare.

               (5)

               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

               (6)

               Trebuie acordat un termen rezonabil înainte de aplicarea prezentului regulament pentru a permite statelor membre, notificatorilor și titularilor de autorizații pentru produse de protecție a plantelor care conțin piretrine să îndeplinească cerințele rezultate din modificarea condițiilor de autorizare.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 ianuarie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 august 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 344, 20.12.2008, p. 89.

      (4)  JO L 379, 24.12.2004, p. 13.

      (5)  JO L 153, 11.6.2011, p. 1.

      (6)  Autoritatea Europeană pentru Siguranța Alimentară, Conclusion on the peer review of the pesticide risk assessment of the active substance pyrethrins (Concluzia evaluării inter pares a riscului utilizării ca pesticid a substanței active piretrine), EFSA Journal 2013, 11(1):3032 [76 p.], doi:10.2903/j.efsa.2013.3032. Document disponibil online la adresa: www.efsa.europa.eu/efsajournal.

      ANEXĂ
      În partea A din anexa la Regulamentul de punere în aplicare (UE) nr. 540/2011, rândul 246, privind substanța activă piretrine, se înlocuiește cu următorul text:

                     Număr

                     Denumire comună, numere de identificare

                     Denumire IUPAC

                     Puritate

                     Data autorizării

                     Expirarea autorizării

                     Dispoziții specifice

                     „246

                     Piretrine: 8003-34-7
                     Nr. CIPAC 32
                     Extractul A: materii extractive de Chrysanthemum cinerariaefolium:
                     89997-63-7
                     Piretrină 1: CAS 121-21-1
                     Piretrină 2: CAS 121-29-9
                     Cinerină 1: CAS 25402-06-6
                     Cinerină 2: CAS 121-20-0
                     Iasmolină 1: CAS 4466-14-2
                     Iasmolină 2: CAS 1172-63-0
                     Extractul B:
                     Piretrină 1: CAS 121-21-1
                     Piretrină 2: CAS 121-29-9
                     Cinerină 1: CAS 25402-06-6
                     Cinerină 2: CAS 121-20-0
                     Iasmolină 1: CAS 4466-14-2
                     Iasmolină 2: CAS 1172-63-0

                     Piretrinele sunt un amestec complex de substanțe chimice.

                     Extractul A: ≥ 500 g/kg piretrine
                     Extractul B: ≥ 480 g/kg piretrine

                     1 septembrie 2009

                     31 august 2019

                     PARTEA A
                     Se pot autoriza numai utilizările ca insecticid.
                     PARTEA B
                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile din raportul de reexaminare cu privire la piretrine (SANCO/2627/2008), în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală.
                     În cadrul acestei evaluări generale, statele membre acordă o atenție deosebită:

                                 (a)

                                 riscului pentru operatori și lucrători;

                                 (b)

                                 riscului pentru organismele nevizate.

                           Condițiile de utilizare includ, după caz, folosirea unor echipamente adecvate de protecție individuală și alte măsuri de reducere a riscurilor.
                     Solicitantul transmite informații de confirmare privind:

                                 1.

                                 specificațiile materialului tehnic, produs în scopuri comerciale, inclusiv informații privind orice impurități relevante și echivalența acestora cu specificațiile materialului testat utilizat pentru întocmirea studiilor de toxicitate;

                                 2.

                                 riscurile în caz de inhalare;

                                 3.

                                 definirea reziduurilor;

                                 4.

                                 reprezentativitatea componentei majore «piretrină 1» în ceea ce privește evoluția și comportamentul în sol și în apă.

                           Solicitantul transmite Comisiei, statelor membre și Autorității informațiile menționate la punctul 1 până la 31 martie 2014, iar informațiile menționate la punctele 2, 3 și 4 până la 31 decembrie 2015.”


title: Regulamentul de punere în aplicare (UE) nr. 1100/2011 al Comisiei din 31 octombrie 2011 de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanțelor active dicamba, difenoconazol și imazaquin Text cu relevanță pentru SEE

text:
               1.11.2011

               RO

               Jurnalul Oficial al Uniunii Europene

               L 285/10

         REGULAMENTUL DE PUNERE ÎN APLICARE (UE) NR. 1100/2011 AL COMISIEI
   din 31 octombrie 2011
   de modificare a Regulamentului de punere în aplicare (UE) nr. 540/2011 în ceea ce privește condițiile de aprobare a substanțelor active dicamba, difenoconazol și imazaquin
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2),
   întrucât:

               (1)

               Substanțele active dicamba, difenoconazol și imazaquin au fost incluse în anexa I la Directiva 91/414/CEE a Consiliului (2) prin Directiva 2008/69/CE a Comisiei (3), în conformitate cu procedura stabilită în articolul 11 litera (b) din Regulamentul (CE) nr. 1490/2002 al Comisiei din 14 august 2002 de stabilire a normelor suplimentare de aplicare a etapei a treia a programului de lucru menționat la articolul 8 alineatul (2) din Directiva 91/414/CEE a Consiliului și de modificare a Regulamentului (CE) nr. 451/2000 (4). De la înlocuirea Directivei 91/414/CEE de Regulamentul (CE) nr. 1107/2009, aceste substanțe se consideră aprobate prin respectivul Regulament și sunt enumerate în partea A din anexa la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (5).

               (2)

               În conformitate cu articolul 12 litera (a) din Regulamentul (CE) nr. 1490/2002, Autoritatea Europeană pentru Siguranța Alimentară, denumită în continuare „Autoritatea”, a prezentat Comisiei concluziile privind evaluarea inter pares a substanțelor active difenoconazol (6), dicamba (7) și imazaquin (8) la 17 decembrie 2010. Aceste concluzii au fost examinate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 27 septembrie 2011, sub forma unor rapoarte de examinare ale Comisiei privind substanțele active difenoconazol, dicamba și imazaquin.

               (3)

               În conformitate cu articolul 12 alineatul (2) din Regulamentul (CE) nr. 1107/2009, Comisia a invitat notificatorii să formuleze observații la concluziile Autorității. În plus, în conformitate cu articolul 13 alineatul (1) din respectivul regulament, Comisia a invitat notificatorii să formuleze observații la proiectele de rapoarte de examinare privind substanțele active dicamba, difenoconazol și imazaquin. Notificatorii și-au prezentat observațiile, acestea fiind examinate cu atenție.

               (4)

               S-a confirmat că substanțele active dicamba, difenoconazol și imazaquin se consideră aprobate prin Regulamentul (CE) nr. 1107/2009.

               (5)

               În conformitate cu articolul 13 alineatul (2) din Regulamentul (CE) nr. 1107/2009, în coroborare cu articolul 6 din respectivul regulament și ținând cont de cunoștințele științifice și tehnice actuale, este necesar să se modifice condițiile de aprobare a substanțelor active dicamba, difenoconazol și imazaquin. În special, este necesar să fie solicitate informații de confirmare suplimentare.

               (6)

               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.

               (7)

               Ar trebui acordat un termen rezonabil înainte de aplicarea acestui Regulament pentru a permite statelor membre, notificatorilor și titularilor de autorizații pentru produse de protecție a plantelor să îndeplinească cerințele rezultate din modificarea condițiilor de aprobare.

               (8)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 mai 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 octombrie 2011.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 172, 2.7.2008, p. 9.

      (4)  JO L 224, 21.8.2002, p. 23.

      (5)  JO L 153, 11.6.2011, p. 1.

      (6)  Autoritatea Europeană pentru Siguranța Alimentară, Conclusion on the peer review of the pesticide risk assessment of the active substance difenoconazole (Concluzia evaluării inter pares a riscului utilizării ca pesticid a substanței active difenoconazol), EFSA Journal 2011; 9(1):1967 [71 pp.], doi:10.2903/j.efsa.2011.1967. Document disponibil la adresa: www.efsa.europa.eu/efsajournal.htm.

      (7)  Autoritatea Europeană pentru Siguranța Alimentară, Conclusion on the peer review of the pesticide risk assessment of the active substance dicamba (Concluzia evaluării inter pares a riscului utilizării ca pesticid a substanței active dicamba), EFSA Journal 2011; 9(1):1965 [52 pp.], doi:10.2903/j.efsa.2011.1965. Document disponibil la adresa: www.efsa.europa.eu/efsajournal.htm.

      (8)  Autoritatea Europeană pentru Siguranța Alimentară, Conclusion on the peer review of the pesticide risk assessment of the active substance imazaquin (Concluzia evaluării inter pares a riscului utilizării ca pesticid a substanței active imazaquin), EFSA Journal 2011; 9(1):1968 [57 pp.], doi:10.2903/j.efsa.2011.1968. Document disponibil la adresa: www.efsa.europa.eu/efsajournal.htm.

      ANEXĂ
      Partea A din anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  Numărul 172, privind substanța activă dicamba, se înlocuiește cu următorul text:

                              Numărul

                              Denumire comună, numere de identificare

                              Denumire IUPAC

                              Puritate

                              Data aprobării

                              Expirarea aprobării

                              Dispoziții specifice

                              „172

                              Dicamba
                              Nr. CAS 1918-00-9
                              Nr. CIPAC 85

                              Acid 3,6-diclor-2-metoxibenzoic

                              ≥ 850 g/kg

                              1 ianuarie 2009

                              31 decembrie 2018

                              PARTEA A
                              Se pot autoriza numai utilizările ca erbicid.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de examinare referitor la dicamba, în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 27 septembrie 2011.
                              În cursul evaluării generale, este important ca statele membre să acorde o atenție specială protejării plantelor nevizate.
                              Condițiile de utilizare includ măsuri adecvate de atenuare a riscurilor, după caz.
                              Notificatorul prezintă informații de confirmare cu privire la:

                                          (a)

                                          identificarea și cuantificarea unui grup de produse de transformare a solurilor formate în cadrul unui studiu de incubare a solului;

                                          (b)

                                          potențialul de răspândire la mare distanță prin atmosferă.

                                    Notificatorul prezintă aceste informații statelor membre, Comisiei și Autorității până la 30 noiembrie 2013.”

                  2.

                  Numărul 173, privind substanța activă difenoconazol, se înlocuiește cu următorul text:

                              Numărul

                              Denumire comună, numere de identificare

                              Denumire IUPAC

                              Puritate

                              Data aprobării

                              Expirarea aprobării

                              Dispoziții specifice

                              „173

                              Difenoconazol
                              Nr. CAS 119446-68-3
                              Nr. CIPAC 687

                              3-clor-4-[(2RS,4RS;2RS,4SR)-4-metil-2-(1H-1,2,4-triazol-1-ilmetil)-1,3-dioxolan-2il]fenil 4- clorfenil eter

                              ≥ 940g/kg
                              Conținut maxim de toluen: 5 g/kg

                              1 ianuarie 2009

                              31 decembrie 2018

                              PARTEA A
                              Se pot autoriza numai utilizările ca fungicid.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se iau înconsiderare concluziile raportului de examinare referitor la difenoconazol, în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 27 septembrie 2011.
                              În cadrul acestei evaluări generale, statele membre acordă o atenție deosebită protejării organismelor acvatice.
                              Condițiile de utilizare includ măsuri adecvate de atenuare a riscurilor, după caz.
                              Notificatorul prezintă informații de confirmare cu privire la:

                                          (a)

                                          date suplimentare privind specificația materialului tehnic;

                                          (b)

                                          reziduurile de derivați metabolici ai triazolului (TMD) în culturile primare, în culturile prin rotație, în produsele procesate și în produsele de origine animală;

                                          (c)

                                          potențialul de apariție a efectelor adverse la nivelul sistemului endocrin al peștilor (studiu asupra ciclului complet de viață al peștilor) și riscul cronic al substanței active și al metabolitului CGA 205375 (1) asupra râmelor;

                                          (d)

                                          impactul posibil al raportului variabil între izomerii conținuți de materialul tehnic și al degradării și/sau transformării preferențiale a amestecului de izomeri asupra evaluării riscurilor pentru operatori, consumatori și mediu.

                                    Notificatorul prezintă statelor membre, Comisiei și Autorității informațiile menționate la litera (a) până la 31 mai 2012, informațiile prevăzute la literele (b) și (c) până la 30 noiembrie 2013, iar informațiile prevăzute la litera (d), la doi ani după adoptarea orientărilor specifice.”

                  3.

                  Numărul 175, privind substanța activă imazaquin, se înlocuiește cu următorul text:

                              Numărul

                              Denumire comună, numere de identificare

                              Denumire IUPAC

                              Puritate

                              Data aprobării

                              Expirarea aprobării

                              Dispoziții specifice

                              „175

                              Imazaquin
                              Nr. CAS 81335-37-7
                              Nr. CIPAC 699

                              Acid 2-[(RS)-4-izopropil-4-metil-5-oxo-2-imidazolin-2-il]quinolin-3-carboxilic

                              ≥ 960 g/kg (amestec racemic)

                              1 ianuarie 2009

                              31 decembrie 2018

                              PARTEA A
                              Se pot autoriza numai utilizările ca agent de reglare a creșterii plantelor.
                              PARTEA B
                              Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua înconsiderare concluziile raportului de examinare referitor la imazaquin, în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală la 27 septembrie 2011.
                              Notificatorul prezintă informații de confirmare cu privire la:

                                          (a)

                                          date suplimentare privind specificația materialului tehnic;

                                          (b)

                                          impactul posibil al raportului variabil între izomerii conținuți de materialul tehnic și al degradării și/sau transformării preferențiale a amestecului de izomeri asupra evaluării riscurilor pentru operatori, consumatori și mediu.

                                    Notificatorul prezintă statelor membre, Comisiei și Autorității informațiile prevăzute la litera (a) până la 31 mai 2012, iar informațiile prevăzute la litera (b), la doi ani după adoptarea orientărilor specifice.”

         (1)  1-[2-[2-cloro-4-(4-cloro-fenoxi)-fenil]-2-1H-[1,2,4]triazol-il]-etanol.


title: Regulamentul de punere în aplicare (UE) nr. 834/2012 al Comisiei din 17 septembrie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               18.9.2012

               RO

               Jurnalul Oficial al Uniunii Europene

               L 251/47

         REGULAMENTUL DE PUNERE ÎN APLICARE (UE) NR. 834/2012 AL COMISIEI
   din 17 septembrie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 septembrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MK

                  59,9

                  XS

                  59,9

                  ZZ

                  59,9

                  0707 00 05

                  MK

                  31,3

                  TR

                  106,4

                  ZZ

                  68,9

                  0709 93 10

                  TR

                  112,4

                  ZZ

                  112,4

                  0805 50 10

                  AR

                  98,1

                  BO

                  100,6

                  CL

                  88,5

                  TR

                  97,0

                  UY

                  107,8

                  ZA

                  100,3

                  ZZ

                  98,7

                  0806 10 10

                  EG

                  180,7

                  MK

                  41,5

                  TN

                  197,3

                  TR

                  118,3

                  ZZ

                  134,5

                  0808 10 80

                  AR

                  201,7

                  BR

                  89,7

                  CL

                  117,0

                  NZ

                  115,6

                  US

                  120,9

                  ZA

                  108,3

                  ZZ

                  125,5

                  0808 30 90

                  AR

                  196,5

                  CN

                  49,3

                  TR

                  115,4

                  ZA

                  154,7

                  ZZ

                  129,0

                  0809 30

                  TR

                  160,5

                  ZZ

                  160,5

                  0809 40 05

                  BA

                  60,9

                  HR

                  73,9

                  IL

                  63,3

                  TR

                  107,6

                  XS

                  60,5

                  ZZ

                  73,2

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 215/2012 al Comisiei din 13 martie 2012 de modificare pentru a 166-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida

text:
               14.3.2012

               RO

               Jurnalul Oficial al Uniunii Europene

               L 74/4

         REGULAMENTUL DE PUNERE ÎN APLICARE (UE) NR. 215/2012 AL COMISIEI
   din 13 martie 2012
   de modificare pentru a 166-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida (1), în special articolul 7 alineatul (1) litera (a) și articolul 7a alineatul (1),
   întrucât:

               (1)

               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice, în temeiul regulamentului menționat anterior.

               (2)

               La 5 martie 2012, Comitetul pentru sancțiuni al Consiliului de Securitate al Organizației Națiunilor Unite a hotărât să adauge o persoană fizică pe lista sa de persoane, grupuri și entități cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință.

               (4)

               Pentru a asigura eficacitatea măsurilor prevăzute în prezentul regulament, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 martie 2012.

            Pentru Comisie, pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      .Anexa I la Regulamentul (CE) nr. 881/2002 se modifică după cum urmează:
      La rubrica „Persoane fizice” se adaugă următoarea mențiune:

         „Fazal Rahim [alias (a) Fazel Rahim, (b) Fazil Rahim, (c) Fazil Rahman]. Data nașterii: (a) 5.1.1974; (b) 1977; (c) 1975; (d) 24.1.1973. Locul nașterii: Kabul, Afganistan. Cetățenie: afgană. Număr de pașaport: numărul pașaportului afgan R512768. Adresă: (a) zona de frontieră dintre Afganistan și Pakistan (adresă anterioară), (b) A2, City Computer Plaza, Sha-e-Now, Kabul, Afganistan (adresă anterioară), (c) Microrayan 3rd, Apt. 45, block 21, Kabul, Afganistan (adresă anterioară). Data desemnării menționată la articolul 2a alineatul (4) litera (b): 5.3.2012”